ગયા વર્ષે પણ તેં દર વર્ષની જેમ જ પાંચમા ધોરણમાં પાંચમી વાર સફળતા મેળવવામાં નિષ્ફળ જવાની પરંપરા જાળવી રાખી હતી. ને આ પ્રથા તારી આમ જો જળવાઈ રહેશે તો નેવુંમા વર્ષે તું નવમા ધોરણમાં હોઈશ. પણ હવે હું તને મારું લાસ્ટ અલ્ટિમેટમ આપું છું કે હવે જો ફરી નાપાસ થયો તો તું મને ‘બાપુજી’ કહેવાનો હક ગુમાવી બેસીશ, સમજ્યો?’ આટલું બોલી બાપુજીએ હાર્મોનિયમના ધમણની જેમ ઉપરાઉપરી નેવ્યાસી શ્વાસ લીધા. હું અંદરથી થોડો ગભરાયો, ‘બાપુજી, તમને દમ થયો લાગે છે.’